GREEK SUPREME COURT DECISION

Decision ID: 771/2024
Decision Number: 771
Decision Year: 2024
Department: Πολιτικό (Α2)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Α2' Πολιτικό Τμήμα ΣΥΓΚΡΟΤΗΘΗΚΕ από τους Δικαστές: Παναγιώτη Βενιζελέα, Προεδρεύοντα Αρεοπαγίτη, σύμφωνα με την υπ' αριθμ. 46/2024 Πράξη της Προέδρου του Αρείου Πάγου, Κλεόβουλο - Δημήτριο Κοκκορό, Γεώργιο Σχοινοχωρίτη, Παναγιώτα Γκουδή - Νινέ - Εισηγήτρια και Μιχαήλ Αποστολάκη, Αρεοπαγίτες. ΣΥΝΗΛΘΕ σε δημόσια συνεδρίαση στο Κατάστημά του, στις 22 Απριλίου 2024, με την παρουσία και της γραμματέως Θεοδώρας Παπαδημητρίου, για να δικάσει την υπόθεση μεταξύ: Της αναιρεσείουσας: Ά. Χ. του Ε., κατοίκου .... Εκπροσωπήθηκε από την πληρεξούσια δικηγόρο της Αναστασία Καρρά. Του αναιρεσιβλήτου: Γ. Σ. του Π., κατοίκου ..... Εκπροσωπήθηκε από την πληρεξούσια δικηγόρο του Ιωάννα Κόνιαρη. Στο σημείο αυτό, η πληρεξούσια της αναιρεσείουσας ζήτησε και έλαβε από τον Προεδρεύοντα τον λόγο και δήλωσε ότι η αναιρεσείουσα παραιτείται από το δικόγραφο της από 21-2-2023 αίτησης για αναίρεση της 4596/2022 αποφάσεως του Εφετείου Αθηνών, προσκόμισε δε το υπ' αριθμ. 15605/22-1-2024 πληρεξούσιο του Γενικού Πρόξενου της Ελλάδας στο ………….. Β. Γ., Συμβούλου Πρεσβείας Α'.

Judges: Παναγιώτη Βενιζελέα, σύμφωνα με την υπ' αριθμ. 46/2024 Πράξη της Προέδρου του Αρείου Πάγου, Κλεόβουλο - Δημήτριο Κοκκορό, Γεώργιο Σχοινοχωρίτη, Παναγιώτα Γκουδή - Νινέ - Εισηγήτρια, Μιχαήλ Αποστολάκη

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Α2' Πολιτικό Τμήμα ΣΥΓΚΡΟΤΗΘΗΚΕ από τους Δικαστές: Παναγιώτη Βενιζελέα, Προεδρεύοντα Αρεοπαγίτη, σύμφωνα με την υπ' αριθμ. 46/2024 Πράξη της Προέδρου του Αρείου Πάγου, Κλεόβουλο - Δημήτριο Κοκκορό, Γεώργιο Σχοινοχωρίτη, Παναγιώτα Γκουδή - Νινέ - Εισηγήτρια και Μιχαήλ Αποστολάκη, Αρεοπαγίτες. ΣΥΝΗΛΘΕ σε δημόσια συνεδρίαση στο Κατάστημά του, στις 22 Απριλίου 2024, με την παρουσία και της γραμματέως Θεοδώρας Παπαδημητρίου, για να δικάσει την υπόθεση μεταξύ: Της αναιρεσείουσας: Ά. Χ. του Ε., κατοίκου .... Εκπροσωπήθηκε από την πληρεξούσια δικηγόρο της Αναστασία Καρρά. Του αναιρεσιβλήτου: Γ. Σ. του Π., κατοίκου ..... Εκπροσωπήθηκε από την πληρεξούσια δικηγόρο του Ιωάννα Κόνιαρη. Στο σημείο αυτό, η πληρεξούσια της αναιρεσείουσας ζήτησε και έλαβε από τον Προεδρεύοντα τον λόγο και δήλωσε ότι η αναιρεσείουσα παραιτείται από το δικόγραφο της από 21-2-2023 αίτησης για αναίρεση της 4596/2022 αποφάσεως του Εφετείου Αθηνών, προσκόμισε δε το υπ' αριθμ. 15605/22-1-2024 πληρεξούσιο του Γενικού Πρόξενου της Ελλάδας στο ………….. Β. Γ., Συμβούλου Πρεσβείας Α'.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Από τον συνδυασμό των διατάξεων των άρθρων 94 παρ.1, 96 παρ.1α' και 3, 98, 294, 295 παρ.1, 297 και 299 ΚΠολΔ, όπως το πρώτο, τέταρτο και έκτο άρθρα τροποποιήθηκαν με το ν.4335/2015, τα οποία εφαρμόζονται, κατά το άρθρο 573 παρ.1 του ίδιου Κώδικα, και στη διαδικασία της δίκης για την αναίρεση, προκύπτει ότι ο αναιρεσείων μπορεί με δήλωση που καταχωρίζεται στα πρακτικά συνεδρίασης του δικαστηρίου ή με δικόγραφο που επιδίδεται στον αναιρεσίβλητο ή με δήλωση στις προτάσεις να παραιτηθεί από το δικόγραφο της αίτησης αναίρεσης χωρίς τη συναίνεση του αντιδίκου του, εφόσον το δικαστήριο δεν προχώρησε στην προφορική συζήτηση της ουσίας της υπόθεσης, ενώ η παραίτηση που γίνεται αργότερα είναι απαράδεκτη, εφόσον ο αναιρεσίβλητος προβάλλει αντίρρηση και πιθανολογεί ότι έχει έννομο συμφέρον η δίκη να περατωθεί με την έκδοση οριστικής απόφασης. Για το κύρος της παραίτησης δεν είναι αναγκαία η κλήτευση του αναιρεσιβλήτου, αφού αυτός, και αν τυχόν έχει κληθεί και παρίσταται, δεν μπορεί να αντιταχθεί σ` αυτή, εφόσον γίνεται πριν το δικαστήριο προχωρήσει στην έρευνα των λόγων της αναίρεσης (Α.Π.1382/2011). Για την παραίτηση μόνο από το δικόγραφο της αίτησης αναίρεσης, αρκεί η ύπαρξη γενικής πληρεξουσιότητας στο πρόσωπο του δικηγόρου του παραιτούμενου, ενώ στην περίπτωση της παραίτησης από το δικαίωμα ο δικηγόρος του παραιτούμενου πρέπει να έχει ειδική πληρεξουσιότητα προς τούτο, σύμφωνα με το άρθρο 98 εδ.β` του Κ.Πολ.Δ. Η παραίτηση που γίνεται με τον προαναφερόμενο τρόπο έχει ως αποτέλεσμα ότι η αίτηση αναίρεσης θεωρείται πως δεν ασκήθηκε και η δίκη καταργείται (Α.Π.1273/2020, Α.Π.741/2020). Στην προκείμενη περίπτωση, φέρεται για συζήτηση η από 21-2-2023 αίτηση για αναίρεση της υπ' αριθ.4596/2022 απόφασης του Μονομελούς Εφετείου Αθηνών. Κατά την εκφώνηση της υπόθεσης από τη σειρά του οικείου πινακίου, στην αναφερόμενη στην αρχή της παρούσας δικάσιμο και πριν το δικαστήριο προχωρήσει στην προφορική συζήτηση της ουσίας της υπόθεσης, εμφανίσθηκε η πληρεξούσια δικηγόρος της αναιρεσείουσας, Αναστασία Καρρά, η οποία την εκπροσωπεί δυνάμει του υπ' αριθ.15605/22-1-2024 πληρεξουσίου του Γενικού Πρόξενου της Ελλάδος στο …….. της ……….. Β. Γ. και, με δήλωσή της που καταχωρήθηκε στα πρακτικά συνεδρίασης του παρόντος Δικαστηρίου, παραιτήθηκε από το δικόγραφο της ως άνω αίτησης αναίρεσης. Συνακόλουθα, σύμφωνα με τη διάταξη του άρθρου 295 παρ.1 εδ.α' ΚΠολΔ, η αίτηση αναίρεσης θεωρείται ως μη ασκηθείσα από την αναιρεσείουσα και πρέπει η δίκη να κηρυχθεί καταργημένη.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Θεωρεί ως μη ασκηθείσα την από 21-2-2023 αίτηση αναίρεσης της Ά. Χ. κατά της υπ'αριθ. 4596/2022 απόφασης του Μονομελούς Εφετείου Αθηνών και κηρύσσει καταργημένη την εκκρεμή δίκη. ΚΡΙΘΗΚΕ, αποφασίσθηκε στην Αθήνα, στις 20 Μαΐου 2024. ΔΗΜΟΣΙΕΥΘΗΚΕ σε δημόσια συνεδρίαση στο ακροατήριό του, στην Αθήνα, στις 24 Μαΐου 2024. Ο ΠΡΟΕΔΡΕΥΩΝ

LEGAL REFERENCES
Articles Referenced: άρθρων 94 παρ.1, άρθρο 573 παρ.1, άρθρο 98 εδ.β, άρθρου 295 παρ.1 εδ.α', άρθρων 94, άρθρο 573, άρθρο 98, άρθρου 295
Article Codes: ΚΠολΔ
Law References: nan
Total Articles Cited: 4

DATES MENTIONED: 21-2-2023|22-1-2024|22-04-2024|20-05-2024|24-05-2024

SOURCE: https://areiospagos.gr/nomologia/apofaseis_DISPLAY.asp?cd=DRE0S6JT3B8JL2HOUKBDHTD18DICBE&apof=771_2024&info=ΠΟΛΙΤΙΚΕΣ -  Α2